b'\n_START_ARTICLE_\nTonikas\n_START_PARAGRAPH_\nTonikas\xc2\xa0\xe2\x80\x93 gazuotas g\xc4\x97rimas, \xc4\xaf kurio sud\xc4\x97t\xc4\xaf \xc4\xafeina chinino (iki 80\xc2\xa0mg litrui), suteikian\xc4\x8dio kart\xc5\xb3 skon\xc4\xaf. Ultravioletin\xc4\x97je \xc5\xa1viesoje chininas fluorescuoja._NEWLINE_Dar vadinamas indi\xc5\xa1ku toniko vandeniu, kadangi buvo i\xc5\xa1rastas angl\xc5\xb3 kar\xc5\xa1tosiose Indijos kolonijose. Naudotas kaip gaivinantis ir tonizuojantis g\xc4\x97rimas bei kaip vaistas. Tonikas buvo geriamas kaip profilaktin\xc4\x97 ir gydomoji priemon\xc4\x97 nuo maliarijos, plau\xc4\x8di\xc5\xb3 u\xc5\xbedegimo, gripo, kar\xc5\xa1\xc4\x8diavimo, skausmo, skrand\xc5\xbeio veiklai pagerinti._NEWLINE_Tonikas da\xc5\xbenai mai\xc5\xa1omas su alkoholiniais g\xc4\x97rimais, ypa\xc4\x8d su d\xc5\xbeinu.'